open-index/open-wikipedia-markdown huggingface dataset:
دنيا بوطازوت

**دنيا بوطازوت** (تولدات ف 13 يونيو 1981 ف الدار البيضا) هي مومتيلة مغريبية، شاركت ف مجموعة من لمسلسلات ولأفلام لمغربية.

## حياتها
تخرجت دنيا بوطازوت من لمعهد لعالي للفن لمسرحي و التنشيط ثقافي، وسجلت بداياتها لفنية على خشبة المسرح بمسرحية «Rouge + bleu = violet» وهو أول عرض ليها بعد التخرج عام 2006. ف عام 2008 لتحقات بفرقة تانسيفت و شاركات ف مسراحية «كيف طوير طار». و كان لعمل اللخراني مع هاد لفرقة بعنوان «ناكر لحسان». و أول أعمالها ف التلفازة كانت عام 2005 مع لفنان حسن الفد ف "شانيلي تي ڤي". هادي أول تجربة حترافية ليها، إذ فتحت ليها أفاق واسعة ف الدراما التلفزيونية. فا تشهرات بحضورها القوي و لمتميز ف شلا أعمال درامية، من بينها مسلسلات، سيتكومات و مسلسلات تلفزيونية و مسرحيات، و خصوصا حضورها اللافت ف سيتكوم ياك حنا جيران عام 2011. هي معروفة بالارتجال وخا كاين حوار مكتوب.

ف أبريل 2016 تدابزات واحد لمواطنة مغريبية مع دنيا و ضرباتها براسها على مستوى النيف و جراتها من شعرها. بسباب هادشي، بوطازوت مشات ل السبيطار و دارت عملية جراحية على النيف، وسبب هاد لمشكيل هو بلي دنيا خرقات صف ف مقاطعة حي التشارك ف الدار البيضا.

ف عام 2018، شاركات دنيا ف تنشيط برنامج «للا لعروسة» موسم 12.
## زواجها
تزوجات دنيا بوطازوت لمرة اللولة ب لبيزنيسمان لمغريبي وديع برادة لكنهم طلقو، و تزوجت لمرة الثانية من بيزنيسمان سميتو عبد القادر بلكرمة ف 2019، و ولدت معاه ولدها اللول "غالي".

## أعمالها لفنية
شاركات بوطازوت ف بزاف د لأعمال ف التلفازة.


* شانيلي تي ڤي 2005
* سعدي ببناتي 2009
* عقبة ليك (فيلم) 2009
* عقبة ليك (مسلسل) 2010
* مسرحية ناكر لحسان 2011
* مسرحية «كيف طوير طار»
* ياك حنا جيران 2010 (ضيفة شرف لجزء اللول)
* ديما جيران 2011
* كلنا جيران 2012
* صفي تشرب (فيلم) 2012
* بيه فيه (سيتكوم) 2012
* دور بيها يا الشيباني (سيتكوم) 2013
* ساعة في الجحيم (ضيفة شرف)
* لكوبل 2013
* لكوبل، ج 2 2014
* سلامة ريحانة 2014
* كنزة فالدوار 2014
* مسك الليل 2014
* نايضة فالدوار 2015
* فالصالون 2015
* مسرحية دارت بينا الدورة 2015
* مسرحية ميعادنا العشا 2015
* دار الغزلان (مسلسل) 2015
* أنا و منى و منير 2016
* لوبيرج (سيتكوم) 2016
* دار الغزلان (مسلسل) ج2 2017
* الكونطابل 2017
* الخاوة 2017
* ساكن و مسكون (مسلسل) (ضيفة شرف لحلقة لآخيرة)
* ذاكرة حب (فيلم) 2017
* صرخة من عالم آخر 2018
* التقشيرة (فيلم) 2019
* بنت باب الله (مسلسل) 2019
* بنات العساس 2021
* كلنا مغاربة 2021
* لمكتوب 2022


## لبرامج
شاركت دنيا وبانت ف بزاف د لبرامج منها:
* برنامج تغريدة
* برنامج رشيد شو
* برنامج مستر شاف النجوم
* برنامج لالة لعروسة
## مصادر

تصنيف:مومتيلات د تلفازة مغريبيات
تصنيف:مومتيلات د لأفلام مغريبيات
تصنيف:بيوغرافيا د نسا
تصنيف:مومتيلة مغريبية
تصنيف:زيادة 1981
تصنيف:ناس حيين
تصنيف:ناس تزادو ف الدار البيضا
تصنيف:مقالات فيها مصدر و 3000 بايت
سومية أكعبون

**سومية أكعبون** (تولدات ف 14 فبراير عام 1974 ف مدينة طانجا) مومتيلة و مخرجة مغريبية، بدات التمتيل ف عام 1987، قدمات مجموعة من لأعمال درامية بحال مسلسل وعدي، مقطوع من شجرة، حياتي، رضا الواليدة، وفالأغلبية متلات فأفلام ومسلسلات دولية بحال المنطقة الخضرا الميريكاني.

## حياتها
تولدات سومية أكعبون ف مدينة طانجا، و تدربات على الشطيح لكلاسيكي و لكوريوڭرافيا. خرجات من لمغريب و هي عندها 14 عام باش تنضم ل شركة لي أسسها موريس بيجار ف مدينة بروكسيل. و من بعد خذات دروس ف التمثيل ف لوس أنجلوس ف ستوديو لوفت باش تبدا لكاريير ديالها ف السينيما.

تزوجات ب لمخرج لميريكاني پيتر رودجر، وعندها منو ولد واحد سميتو جاز، و كانو عايشين ف لوس أنجلوس. ف 23 ماي 2014، قتل إيليوت رودجر ولد پيتر رودجر، ستة د لأشخاص و جرح 13 آخرين ف سانتا باربرا. و كان هاد شاب لمضطرب نفسيا قبل ما ينتحر، كيخطط باش يقتل مرت باه سومية أكعبون. بعد هاد لمحنة، رجعات لمغريب ف نهاية عام 2014. و تشهرات عند لجمهور لمغريبي ف 2015-2016 ف لمسلسل تلفزيوني "وعدي" لي لعبت فيه دور فطومة.
## أعمالها
شاركت سومية ف بزاف د لأعمال.
### لأفلام

### لمسلسلات

### لإنتاج
* 2009: Oh My God وثائقي (منسقة الإنتاج)
## تكريمات
* تكرمات لمومتيلة سومية أكعبون ف إختتام فعاليات مهرجان كاپ سپارطيل د لفيلم الدولي ف طنجة ف عام 2022.
## مصادر

## مزاود
* حوار معا سومية أكعبون

تصنيف:بيوغرافيا د نسا
تصنيف:مومتيلة مغريبية
تصنيف:ناس حيين
تصنيف:زيادة 1974
تصنيف:ناس تزادو ف طانجا
تصنيف:مقالات فيها مصدر و 3000 بايت
تصنيف:مومتيلات د لأفلام مغريبيات
تصنيف:مومتيلات د تلفازة مغريبيات
تصنيف:ناس د طانجا
الأحداث المغربية

**الأحداث المغربية** هو جورنال يومي مستاقل ف لمغريب كتصدر على 	لمؤسسة لمغاربية د لميديا، و تنشر أول عدد ديالو ف 22 أكتوبر 1998.

## تاريخ
تأسست لأحداث لمغريبية من عند محمد البريني ك جورنال شتراكي مستاقل ف عام 1999. و كانت كتنشرو لمؤسسة لمغريبية د وسايط لإتصال. ؤ وخا جورنال سياسي شتراكي مستاقل، راه كيميل ل حزب تيحاد شتيراكي د لقوات شعبية. و مقرو الرئيسي كاين ف الدار البيضا.

و ف يونيو 2012 تعين المختار الغزيوي رئيس ل تحرير ليومية، و تسندات مهمة مدير التحرير ل حكيم بلمداحي، و مؤسس الجورنال حافض على منصبو كمدير.

هاد الجورنال كيتّعتابر مثير للجدل، تعرض ل بزاف د لهجومات من جهات مختالفة بحال محمد يتيم، و الشيخ أبو النعيم لي وصفو بالجورنال الصهيوني لفاجر حيتاش نشر منشورات على لفلسفة، و تمات لمقاضاة ديالها من قيبال بسيمة الحقاوي بسباب تسريبها «نتايج لبحث لوطني حول لإعاقة»، و تتهمات بنشرها أخبار كدّابة و خطابات كراهية، و سبق ليها تمنعات بزاف د لمرات حيتاش نتهكات لمعايير لإجتماعية.

و ف عام 2003 وصلو أعداد الجورنال لمتداولة جوايه 80.000 نسخة، شي لي خلاها صحيفة لأكتر قراية ف لبلاد.

حتال 2016 وصل معدل التوزيع لعام د الجورنال متوسط يومي ديال 6964 نسخة 2.87% منها توزيع مجاني. مدير نشر جورنال لأحداث المغربية حاليا هو المختار الغزيوي و رئيس تحريرها هو عبد المجيد حشادي.

## مصادر

تصنيف:جورنال مغريبي
تصنيف:مقالات فيها مصدر و 3000 بايت
تصنيف:تأسيسات د 1999 ف لمغريب
عبد الكريم ميري

**عبد الكريم ميري** (**كريمو** لقب ديالو)، كوايري مغريبي دولي سابق خلاق ف دار البيضا نهار 13 يناير 1955، كان كيلعب فالپوسط ديال لهجوم حتارف لأزيد من 14 عام ف بزاف ديال لفراقي لفرانساوية بداية مع نادي باستيا سنة 1974 و نهاية بـ ماترا راسينݣ، لعب حتى مع لمونتخب لمغريبي كتر من 10 سنين شارك خلالها ف أكبر تظاهرات.

## مع لفراقي
**باستيا** سنة 1974 كانت أول محطة حترافية ل كريمو مع نادي باستيا شارك خلالها ف 119 ماطش و ماركا 33 بيت ف مسابقات مختالفة. وصل مع هاد نادي للفينال كاس الإتحاد الأوروپي عام 1978.

**ليل**: لعب لنادي ليل موسم 1980-1981 شارك ف 42 ماطش تمكن فيها يماركي 14 بيت.

**تولوز**: لتاحق ب تولوز عام 1981 و لعب ليه موسم واحد شارك ف 32 ماطش و ماركا 10 د البيوت.

**ميتز**: عام 1982 لتاحق كريمو ب نادي ميتز و تألق بشكل واضح حيت ماركا 24 بيت ف 38 ماطش.

**ستراسبورݣ**: بعد محطة ميتز نتاقل كريمو عام 1983 لموسم واحد باش يلعب مع نادي ستراسبورݣ شارك ف 27 ماطش و ماركا غير تلاتة د البيوت.

**تور** : موسم 1984-1985 غادي يلعب كريمو لنادي نور ماركا 6 د البيوت ف 35 ماطش.

**لوهاڤر** : التجربة ديال لوهاڤر كانت ناجحة لكريمو ف موسم 85-86 ماركا 20 بيت ف 37 ماطش.

**سانت إتيان** :من بعد التألق مع لوهاڤر غادي كريمو يجبد هتمام أندية فرانساوية كبيرة، داكشي اللي خلاه ف عام 1986 نتاقل ل نادي سانت إتيان، شارك معاه ف 33 ماطش ماركا 9 د البيوت.

**ماترا راسينݣ** : من بعد هادشي نتاقل كريمو لنادي ماترا راسينݣ باش يلعب ليه جوج مواسم من 1987 حتى ل 1989 ماركا فيها 10 د البيوت ف 52 ماطش، و كانت هادي آخر محطة ف الكاريير ديال كريمو قبل ما يعلن لإعتزال ديالو عام 1989.

## معا لمونتخب لمغريبي
لعب كريمو لماطش الدولي ديالو اللول عام 1977 ضد لمونتخب التونسي. نقاطع شوية على لمونتخب قبل ما يرجع ب قوة حيت شارك معه ف كاس لعالم 1986 ف لمكسيك، و ماركا لبيت تالت ف ليبوا ديال لبرطقيز ف دور لول. و قاد لمغريب باش يتصدر مجموعتو على حساب النݣليز و پولونيا، و ب التالي تأهل للدور التاني للمرة اللولة ف تاريخ إفريقيا. كيما شارك معا أسود لأطلس ف كاس إفريقيا جوج مرات عام 1986 ف مصر و ماركا هدف و 1988 ف لمغريب و ماركا 2 بيوت قبل ما يعتزل اللعب دولياً عام 1988 بعد مسيرة حافلة مع لمونتخب لمغريبي لعب فيها علاين 80 ماطش دولي و ماركا 5 د البيوت.

## مصادر

## مزاود
* ميري كريمو - لاعبين من ذهب
* كريمو من موقع نادي ستراتسبورݣ

تصنيف:زيادة 1955
تصنيف:ناس تزادو ف الدار البيضا
تصنيف:مقالات فيها مصدر و 3000 بايت
تصنيف:ناس حيين
تصنيف:كوايري مغريبي
عمل الشعب

**عمل الشعب** (بلفرانساوية: L’Action du Peuple) هو أول جورنال كان كاتصدرو لحركة لوطنية لمغربية ب لفرانساوية ف لمنطقة لخاضعة للحماية لفرانساوية. و كان كيشرف على إدارتها و كيحرر فتتاحيتها محمد بن الحسن الوزاني، ؤ تصدر عددها اللول ف فاس ف 4 غشت 1933، ربع شهور بعد أول حتفال بعيد لعرش، العيد لي روج ليه هاد الجورنال.

## تاريخ
عْرض محمد بن الحسن لوزاني فكرة إصدار «عمل الشعب» على أعضاء قيادة التنظيم لوطني السري، لي كانت كتعرف ب «الزاوية»، و وقع عدم تفاق بسبب ختلاف خلفياتهم ثقافية، و مارحبش كلشي ب لفكرة، سيرتو لمنتمين ل شباب جامعة لقرويين لي كانو كيحظاو بتقدير الشخصيات الممولة ل لحركة لوطنية، و كان سبب الرفض ستعمال لفرانساوية، حيت كان من لمفترض مخاطبة لجماهير بلغتهم لعربية على ود تيسير عملية التوعية و تعبئة الشعب حول لقضية لوطنية. بينما كانت لأقلية كتبرر ستعمال لفرانساوية ل مخاطبة الستعمار بلغتو، خصوصا بلي السلطات لفرانساوية ف لمغريب كانت كتصدر سلسلة د الجورنالات ب لفرانساوية باش تدعم سياستها، فكان من الضروري مواجهتها بنفس اللغة دفاعا على مصالح لمغريب. و كيرجع حماس هاد لأقلية لمثقفة ب اللغة لفرانساوية، ل دراستهم ف فرانسا، و لخبرة لي كتاسبوها بتحريرهم مقالات ف مجلة «Maghreb» لي كانت كتشكل منبر لحركة لوطنية ف پاري صادرة من يوليوز 1932، و لوزاني كان مؤهل ومتخصص ف الصحافة، حيت كان مساعد ل شكيب أرسلان ف إصدار جورنال «الأمة العربية» الصادرة ب لفرانساوية ف جونيڤ.

و ف الشهور اللولة على صدور جورنال «عمل الشعب» ضطر لوزاني يوقف إصدارها طبقا لقرار لمحكمة لفرانساوية، و عوضها بإصدار جورنال «إرادة الشعب» كبديل مؤقت، لي خرجات النمرة اللولة ديالها ف دجنبر 1933. و بعد ما حكمت محكمة لإستئناف ب لإفراج عن جورنال «عمل الشعب» رجعها الوزاني ل الصدور و وقف جورنال «إرادة الشعب» لي صدرات منها 14 نمرة. و من بين لكتّاب لي برزات مقالاتهم ف الجورنال، أحمد صفريوي و عمر بن عبد الجليل، لي كان كينشر مقالات كيفضح فيها نتهاكات لحماية لفرانساوية بحق لفلاحين.
## مصادر

تصنيف:جورنال مغريبي
تصنيف:مقالات فيها مصدر و 3000 بايت
تصنيف:لحماية لفرانساوية على لمغريب
لوصوار إيكو

**لوصوار إيكو** (بلفرنساوية: Le Soir Échos، ب معنى *أصداء لمسا*) هو جورنال يومي مغريبي إخباري عام ناطق ب لفرانساوية، أسساتو مجموعة المساء لي كايديرها صحافي رشيد نيني عام 2008 قبل ما تولي ف ملكية شركة النشر "NextDayNews"، لي بانت ف لفترة من فبراير 2009 ل غشت 2013.
## التاريخ
بان هاد الجورنال لأول مرة ف 10 فبراير 2008. ؤ ولا ف يناير 2010 تابعة لشركة "NextDayNews" لي كيملكها سعد التازي. كان تالت جورنال يومي ناطق ب لفرانساوية ف لمغريب.

و كان لمقر ديالو ف الدار البيضا، و هو موزع على عشرين صفحة من السياسة لرياضة، و لحقائق لإجتماعية و لأخبار لإقتصادية، و الثقافة.

ف يناير 2012 طلقت لوسواغ إيكو موقع تلفزي مخصص للأخبار على لإنترنت. تكلف ب هاد لموقع تلفزي اللول من نوعو ف لمغريب كل من لحسن البوهالي بالتعاون مع طارق بوراق. كان لموقع كيضم تقارير و ستطلاعات رأي ولقاءات حول أحداث و مستجدات الساعة.

ف عام 2013 تلقا الجورنال دعم مالي قدرو 1.1 مليون درهم (ف جوايه 129 ألف دولار) لي كيمثل قل من واحد على طناش من نفقة ديالها، وف 29 غشت عام 2013 بصدور عددها 1399، توقفت لوسواغ إيكو على النشر لأسباب مالية.

## رؤساء التحرير
كان دريس بناني أول رئيس تحرير د الجورنال، قبل ما يجي بلاصتو الطيب شادي، صحافي السابق ف صحيفة *لو جورنال إبدومادير*، ومن بعد ولا طارق قطاب رئيس تحرير بعدما ولات ف ملكية سعد التازي، وكان آخر رئيس تحرير ليها هو حفيظ الجاي.
## مصادر

تصنيف:جورنال مغريبي
تصنيف:مقالات فيها مصدر و 3000 بايت
مراد زاوي

**مراد زاوي** (مزيود ف 23 أبريل 1980 ف الدار لبيضا) هو مومتيل مغريبي، بدا لمسيرة لفنية ديالو عام 2004.

## حياتو
تولد مراد الزاوي ف الدار البيضا و تربى ف حي بورݣون. باه كان كيصنع الصبابط، و مو كنت أستاذة تاع الصيونص. تلقى تعليمو ف نفس لمدينة، و خدا ف عام 1999 شهادة لبكالوريا قبل ما يمشي لمريكان يكمل قرايتو. بعد ما رجع ل لمغريب، نضم ل مسرح لهواة، و متّل ف بعض لإشهارات. توقف على التمثيل بعدما مرض باباه فا ضطر يقابلو و يقابل خدمتو. بعد ما مات باباه، رجع ل التمثيل، و ختاراتو لمخرجة نرجس النجار للعب أحد لأدوار رئيسية في Wake-up Morocco ف عام 2006. من ديك ساعات و هو خدم فبزاف د الأعمال بلا توقف، و هي مقسمة بين لأعمال المغربية (الݣراب، الخط الأحمر، رجال من طين، حراش، وليدات كازا، ولدت في مكان ما، المسيرة الخضرا، هادي والتوبة، مي تاجة،...) و لإنتاجات الدولية لمشتركة و لأجنبية. وباش يطور من لمشاركة ديالو ف لأعمال الدرامية و السينمائية لأجنبية و خصوصا لميريكانية، قرر لإستقرار نهائيا ف لوس أنجليس ف ولاية كاليفورنيا عاصمة صناعة ترفيه ف ميريكان. و تلاقى بمرتو تماك و دخلو لقفص الذهبي عام 2016.

## أعمالو
شارك مراد زاوي ف بزاف د لأعمال.

### ف سينما

* 2006: *نوض يا لمغريب* (*Wake-up Morocco*)، فيلم ديال نرجس النجار، متّل فيه دور رئيسي.
* 2008: *الݣراب*، فيلم بوليسي من إخراج علي المجدوب و إنتاج نبيل عيوش.
* 2008: *الخط الأحمر*، فيلم بوليسي ديال براهيم الشكيري.
* 2009: *رجال من طين* (*Les hommes d'argile*)، فيلم مغربي-بلجيكي-فرانساوي ديال لمخرج مراد بوسيف.
* 2009: *حراش*، ديال سماعيل العراقي.
* 2009: *قنديشة*، ديال جيروم كوهن-أوليڤار.
* 2010: *وليدات كازا*، ديال عبد الكريم الدرقاوي.
* 2013: *تولدت ف شي بلاصة* (*Né quelque part*)، ديال محمد الحاميدي.
* 2014: *ساجا، حكاية رجال لي معمرهوم* كيرجعو (*SAGA, l'histoire des hommes qui ne reviennent jamais*)، ديال عثمان الناصري.
* 2015: *رهان التوابل* (*Un pari pimenté*)، فيلم ديال محمد الكغاط.
* 2016: *المسيرة الخضرا*، ديال يوسف بريطل.

### ف لأفلام لقصيرة
* 2013: *شعلة*، مع أنس الباز و هشام حجي.
### ف تلفزيون
* 2006: لابريݣاد، سلسلة بوليسية ديال عادل الفاضلي
* 2009: WCN، مع فرقة هوبا هوبا سبيريت ديال هشام العسري
* 2009: مي تاجة، ديال عبد الحي العراقي
* 2010: هادي والتوبة، ديال رشيد حمان
* 2011: أنا نورا أولا، ديال هشام العسري
* 2011: الما والشطابة حتال قاع البحر، ديال سعيد فيركلي
* 2015: تاريخنا فخرنا
## مصادر

تصنيف:مومتيل مسراحي مغريبي
تصنيف:مومتيلين د تلفازة مغاربا
تصنيف:مومتيلين د لأفلام مغاربا
تصنيف:ناس حيين
تصنيف:زيادة 1980
تصنيف:ناس تزادو ف الدار البيضا
تصنيف:مقالات فيها مصدر و 3000 بايت
تصنيف:مومتيلين مغاربا د لقرن 21
لوپنيون

**لوپنيون** (بلفرنساوية: l'Opinion) هوّ جورنال يومي مغريبي كيصدر ب لفرانساوية، تأسس ف أبريل 1965، و تابع لحزب لإستقلال. كيتناول لمعلومات لعامة و السياسية و لقتصادية.

## تاريخ
تأسس الجورنال رسمياً ف عام 1965 و خلف جورنال لأمة لإفريقية *La Nation Africaine* لي تاهوّ كان كيصدر على حيزب لإستقلال ب لفرانساوية و كان تأسس ف 1962. و هو لسان حزب لإستقلال ب لفرانساوية. و خو جورنال "العلم" لي كيصدر ب لعربية، مقرو كاين ف مدينة الرباط.

ف النص د عام 1970 كان جورنال محظور من قيبال السلطات لمغربية هو و باقي الجورنالات الشقيقة، العلم، و المحرر، و الجورنالات لمعارضة لخرة.

ف عام 1977 تولى القيطوني الإدريسي مسؤولية مدير لوپنيون من بعد عبد الحفيظ القادري، و ساهم ف تطوير هاد الجورنال الصادر على حزب لإستقلال ب لفرانساوية وكان عندو عمود قار بها، و بقى لمدة طويلة كيكتب لإفتتاحية ديالها.

تداول الجورنال عام 2001 كثر من 60.000 نسخة. و 70.000 نسخة ف عام 2003، لي كيخليه تاني أكتر جورنال ف لقراية ف لبلاد.

## تاريخ لمديرين د النشر

* عبد الرحمان بادو (1965–1966)
* محمد برادة (1966–1970)
* عبد الحميد عواد (1970–1974)
* عبد الحفيظ القادري (1974–1977)
* محمد الإدريسي القيطوني (1977–2013)
* جمال حجام (2013-حتال دروك)

## مصادر

تصنيف:جورنال مغريبي
تصنيف:مقالات فيها مصدر و 3000 بايت
تصنيف:تأسيسات د 1965 ف لمغريب
السعادة (جورنال)

**السعادة** هو جورنال أسبوعي كان كيتنشر ب لعربية ف لمغريب، وكانت بمثابة لسان حال لحكومة لفرانساوية. كان جورنال ممول من فرانسا، و تطبع ف لأصل ف مقر لمفوضية لفرانساوية ف طنجة، و تخدم كأداة لنشر لأفكار لفرانساوية بين لمغاربة. وصلت لجميع مدن لمغريب لكبير. وتوصف محتواها بأنه ستعماري و موجه للرأي العام ف لمغريب.

## تاريخ
فاش صدر الجورنال عام 1904، كان مدير تحريرها جزايري سميتو إدريس بن محمد الخبزاوي. و تنشر جورنال السعادة لأول مرة ف مقر لمفوضية لفرانساوية ف طنجة، موراها نتاقل لرباط عام 1913.

و ف أزمة طنجة عام 1905 نشر جورنال السعادة هادشي:

### ستهداف علماء فاس
خدا لخط تحريري د الجورنال منعطف راديكالي كثر بعدما تعين وديع كرم رئيس للتحرير عام 1906، وهو راجل ماروني من بلاد الشام. ستهدف لخط تحريري لعلماء الصوفيين ف فاس بعد مبايعتهم لسلطان عبد لحفيظ. و وصف علماء فاس فواحد لمقال نشرو ف 15 يناير 1908 ب «الزنادقة والمارقين الثوار».

نشرات السعادة كثر من 20 مقال على زعيم طريقة لكتانية صوفية و مهندس لبيعة لمشروطة لعبد لحفيظ عام 1908 - محمد بن عبد الكبير الكتاني - وعلى عائلتو وأتباعو. ودفع الجورنال فكرة بلي شيخ صوفي بغا يقلب نظام لملكي، وياخذ سلطة سلطان.

حاولو شيوخ فاس يحبسو الجورنال - لي طلقو عليها سمية «الشقاوة» - من دخول لمدينة. ف 30 يناير 1908، ذكر الجورنال لو راپيل *Le Rappel* بلي مجلس علماء فاس على منع «السعادة» ف فاس، و بلي محررها وديع كرم خاصو عقاب رادع.

ونشروا أعيان فاس مقالات كتدحض لأفكار لمنشورة ف "السعادة"، وما ترددوش ف توجيه تهامات ل وديع كرم نيشان، ومن داكشي لي نشرو:
* "الجيش العرمرم لهزم وديع كرم، مؤلف مجهول، سالات التأليف ديالو عام 1908" (تطبع على لحجر ف فاس ف 24 صفحة)
* "سنان القلم لتنبيه وديع كرم، ديال مولاها محمد العابد بنسودة" (طبعة حجرية. فاس 1909 ف 32 صفحة).

### ستهداف شيخ ماء لعنين
دار جورنال السعادة حملة واسعة على ود غتيال شخصية الشيخ ماء لعينين، بتشكيك ف وطنيتو و تدينو، و وصفاتو بلي راه سعّاي ماعندو ضمير و مهرب د السلاح، و روجات إشاعات كتقول بلي أتباعو من الشيعة.

و نشر "السعادة" على ماء لعينين:

### ف لحماية لفرانساوية
مع إنشاء لحماية لفرانساوية، نقل لمقيم لعام هوبير ليوطي جورنال السعادة لرباط ف أكتوبر 1913، وولا ناطق رسمي بسمية لإقامة لعامة لفرانساوية ف لمغريب. كانت ف شارع ديلكاس. قدم ليوطي تمويل ودعم مالي كبير، وعين مستعرب فرانساوي سميتو يوجين ماركو مدير فيها.

## نوطات


## مصادر

## مزاود
* 

تصنيف:جورنال مغريبي
تصنيف:مقالات فيها مصدر و 3000 بايت
تصنيف:لحماية لفرانساوية على لمغريب
تصنيف:تاريخ د رباط
تصنيف:تاريخ د طانجا
المجلة الدولية للإبداع والدراسات التطبيقية

**المجلة الدولية للإبداع والدراسات التطبيقية** () هي مجلة متعددة تخصصات كتنشر مقالات عندها قيمة علمية عالية ف شلا مجالات ديال لهندسة و لعلوم و الطيكنولوجيا. كتعرض لمجلة جميع مقالاتها للعموم ف السيت ديالها على لإنترنيت. كتصدر ربعة د لمرات ف لعام و كتهتم ب لمقالات و لأبحاث لمحررة ب لغات النݣليزية، لفرانساوية، صبليونية و لعربية.

## لهتمامات و لأهداف
لمجلة على حساب ماكاتڭول على راسها، كتهدف لإثراء موضوعات لبحث لعلمي وكاتطمح تأسس منتدى علمي كيجمع لكتاب و لباحثين من الطبقة لأكاديمية و الطبقة لمهنية، لمهتمين ب لأبحاث لمتقدمة ف لإبداع و ف الدراسات التطبيقية.

## لمجالات لعلمية
كتنشر لمجلة لأبحاث ف هاد لمجالات:

## مصادر

تصنيف:مجلة مغريبية
تصنيف:مقالات فيها مصدر و 3000 بايت
مجرة

**لمجرة** ؤلا **لمجرّ** () هي سيستيم ديال النجوم، الشياطة النجمية، لڭاز بين النجوم، لغبرة لكونية، و لمادة لكحلة مرتابطة معا بعضياتها ب الجابدية. لمجرة فين كاينة لأرض و لمجموعة الشمسية كاتسمى ب الداريجة مجر لكبش (ب النڭليزية *Milky Way*). و فيها علاين 100 مليار نجمة ؤلا كتر ڭاع. كاينين مجرات صغار كيتسماو "مجرات قازامة" كيكونو فيهوم غير مئات لملاين د النجوم، و مجرات مڭضرة لي واصلين تال 100 تريليون نجمة. جميع النجوم ف مجرة كيضورو على لمركز ديالها لي كيكون فيه محفّر كحل *black hole*. أغلبية د لمادة ف مجرة كاتكون مادة كحلة لي ماكاتشافش، ولاكين كاتفاعل معا لقوة د لجابدية و كاتأتر ف باقي لمادة لي كانشوفو على شكل نجوم، كواكب و سدوم.

لمجرات كيتصنفو على حساب الشكل ديالهوم ل مجرات إهليلجية *elliptical galaxies*، ببوشية *spiral galaxies* ؤلا مخربقة *irregular galaxies*. بزاف منهوم عندهوم محفّر كحل مڭضّر ف لمركز ديالهوم. مجرة لكبش ديالنا عندها محفر كحل مڭضر سميتو ساجيطاريوس A نجمة لي لكتلة ديالو كاتساوي علاين 4 د لمليون مرة لكتلة د الشمش. لمجرة GN-z11 هي أبعد مجرة معروفة ل حد الساعة من لموضع فين كاينة لأرض (مارس 2016)، و كاتواجد على بعد 32 مليار سنة ضوئية، و كانشوفوها دابا كيما كانت غير 400 مليون عام مورا التفرڭيعة لكبيرة.

كاينين علاين 200 مليار مجرة ف لكون لمتشاف. أغلب لمجرات عندها دياميطر مابين 1000 ل 100.000 پارصيك (علاين 3000 ل 300.000 سنة ضوئية) و لمسافات بيناتهوم كيتحسبو ب لملاين د لپارصيك، ؤلا "ميڭاپارصيك". مجرة "مجر لكبش" عندها دياميطر د 26.800 پارصيك (87.400 سنة ضوئية) علّاقل، و لمسافة ديالها على أقرب مجرة ليها أندروميدا (بدياميطر د 152.000 سنة ضوئية) واصلة ل 780.000 پارصيك (2.5 مليون سنة ضوئية).

لفضاء بين لمجرات عامر ب ڭاز خفيف ب موعدال د لكتافة كيساوي قل من درة وحدة ل كلا ميترو مكعب. أغلبية د لمجرات خلاتها لجابدية ديالها تّجمع على شكل ڭروپات د لمجرات، عناقد و عناقد مڭضرين. مجر لكبش طرف من لڭروپ لمحلي *Local Group* لي أكبر مجرة فيه هيّ أندروميدا. هاد لڭروپ طرف من لعنقود لمڭضر د لعدراء *Virgo Supercluster*. على مستويات عالية، التجمعات لمجرية كيشكّلو "خيوط" و "وراق" كيضورو على خويات مڭضرين *Supervoids*. لڭروپ لمحلي و لعنقود لكبير د لعدراء بجوج كينتاميو ل واحد لقلدة كونية *cosmic structure* كبر منهوم بزاف لي كاتسمى لانياكيا *Laniakea*.

## تصاور

File:Squabbling Galactic Siblings.jpg|جوج مجرات كيندامجو معا بعضياتهوم
File:Hubble Returns to Science Operations.jpg|ليسر: ARP-MADORE2115-273 ميتال نادر ديال جوج مجرات كيندامجو، و كاتبان ف السما د النص الجنوبي د لأرض. ليمن: ARP-MADORE0002-503 مجرة ببوشية دروعها كبار بشكل ماشي معتاد و كاينة على بعودية د 490 مليون سنة ضوئية.
File:NASA-HubbleLegacyFieldZoomOut-20190502.webm|مجال د هابل(ڤيديو د 50 تانية)

تصغير|مركز|700px|مجرات (من لفوق علّيسر تال لتحت علّيمن):

## نوطات لوغاوية


## مصادر

تصنيف:لفلك
تصنيف:مقالات فيها مصدر و 3000 بايت
تصنيف:مجرات
قلدة

[تصغير|لقلدة ديال [موليكيلة|لموليكيلة د لحمض النووي لي كاتعتابر مكوّن د الساس د لحياة]]
**لقلدة** () هي ترتيب و تنظيم ديال عناصر متداخلة و متعلقة ب بعضياتها ف شي ڭسدة مادية ؤلا سيستيم، و هاد لمصطلح يقدر يتخدم تا على هاد لڭسدة ؤلا هاد السيستيم براسهوم. لقلدات لمادية كيدخلو فيهوم حوايج لي صاوب بنادم بحال لمباني و لماكينات، و حوايج طبيعيين بحال لكائنات لحية، لمعادن و التركيبات لكيماوية. لقلدات لمتجردة كاتشمل لقلدات د الداطا ف لانفورماتيك و الشكال لموسيقية. كاينين شلا نواع ديال لقلدات بحال لهيراركيات (علاقة د واحد ل بزاف)، و الريزوات (علاقة د بزاف ل بزاف).

## ف لبني و لماكينات
لمباني، لمراكب الطيارة، السكيليتات، لكديات د النمل، لباراجات د لكاسطور، لقناطر، كاملين نواع ديال لقلدات لي كيهزو التقل. هاد لحوايج كاين منهوم لي كيتّعتابر بني ؤلا كاين لي لا، مي لي مصاوبين من عند بنادم كيدخلو ف إطار لقلدة التحتانية ديال لمجتمع د بنادم. لقلدات لمبنية كيتقسمو بشكل عام على حساب الشكل و الديزاين ديالهوم، و كانلقاو فيهوم قلدات معمارية، قلدات ديال الجيني سيڤيل، و قلدات ميكانيكية.

## ف لبيولوجيا
[يسار|تصغير| تنظيم ببوشي ف لوسط ديال [عباد الشمش، ميتال ديال قلدة منظمة د لمستوى لعالي لي كانلقاو ف شحال د لكائنات لحية]]
ف لبيولوجيا، وحدة من لمزايا د لحياة هي لقلدة ديالها لي كاتكون منظمة مزيان. هاد التنظيم يقدر يتشاف على بزاف د لمستويات، بحال السيلولات، النسايج لبيولوجية، لأعضاء، و لكائنات لحية. و نقدرو نّزلو ل مستويات ميكروسكوپية كتر د لماكروموليكيلات (موليكيلات كبار) بحال لپروتينات و لأسيدات النووية. لوضيفة ديال هاد لموليكيلات كاتحدد ب لقلدة ديالها، لي براسها تقدر تّوصف على شلا مستويات. لپروتينات متلاً عندها ربعة د لقلدات، قلدة لولانية لي كاتحدد ب السلسلة د لأسيدات لأمينية لي كاتكوّنها، قلدة تانية لي كاتحدد ب پاطيرن معاود ديال روابط هيدروجينية (جوج نواع أساسيين هوما ببوشية ألفا و ببوشية بيطا)، قلدة تالتة كاتّحدد ب تعويجة معاودة ديال السلسلة لپوليپيپتيدية، و الرابعة كاتجي من الشكل باش لقلدات د لمستوى التالت كيتركّبو و كيتفاعلو بيناتهوم. لبيولوجيا لقلداوية هو مجال كيدرس لقلدات لبيوموليكيلية د لماكروموليكيلات.

## ف الشيمي
[يسار|تصغير|صيغة كيماوية ديال [ضوپامين|الضوپامين]]
لقلدة لكيماوية تقدر تشير ل التسطيرة لموليكيلية ؤلا لقلدة لإليكطرونية. لقلدة لكيماوية تقدر تّمتّل ب شلا نواع د الدياڭرامات لي كايتسماو الصيغات لقلداوية. لقلدة د ليويس *Lewis structure* متلا كاتمتّل لإليكطرونات د لڤالونص ب نقاطي. هاد لإليكطرونات كيحددو الدور ديال شي درة ف مفاعلة كيماوية. الروابط بين الدرات كيتمتلو ب خط كيربط بيناتهوم كيمتّل جويجة د لإليكطرونات مشتاركين بيناتهوم.

الدرات ف لبلار عندها قلدة لي كايتعاود فيها واحد لپاطيرن كيتسمى "بنيقة وحداوية" *unit cell*. الدرات يقدرو يتموديليزاو ب نقاطي ف شبكة، و يقدر لواحد يستكشف التأتير ديال تطبيق عمليات د السيميتري بحال الضوران على نقطة، لإنعكاس على مستوى، و لإزاحة. كلا بلار عندو ڭروپ مسالي كيتسمى ڭروپ د لفضاء، لي لعناصر ديالو هوما لعمليات لي كيماپيوه (من *mapping*) ل راسو. كاينين ف لمجموع 230 ڭروپ د لفضاء. على حساب قانون نويمان، السيميتري ديال بلار كاتحدد لمزايا ديالو بحال لپييزو-تريسينتية و لفيرو-مغناطيسية.: 34-36, 91-92, 168-169 

## مصادر

## لمزاود
*  (syllabus and reading list)


تصنيف:سيستيمات
تصنيف:مقالات فيها مصدر و 3000 بايت
تصنيف:مقالات ب عناوين فيها نيولوجيزم
عربية هجينة

كاينين مجموعة د اللوغات لهجينة ؤلا لپيدجينات مبازيين على لعربية لي بانو عبر التاريخ، كاين منهوم لي باقين مهضورين دابا ؤلا عاد كيبانو. هاد الليستة فيها بعض لپيدجينات د لعربية لي تدارت ليهوم دراسة أكاديمية:

* عربية هجينة قديمة د شرق إفريقيا
* لعربية لمريدية لي كانت مهضورة ف لقرن 11 ف وادي النيل ف مصر لعالية.
* لعربية لبيمباشية ف السودان مابين 1870 و 1920، لي براسها تفرعات ل تلاتة د الشكال هوما توركو ف التشاد، كي نوبي ف كينيا و عربية جوبا ف جنوب السودان.
* لعربية الرومانية لهجينة لي كانو كيهضرو لعمال د حقول لپيطرول الرومانيين ف لعراق مابين عوام 1970 و 1990.

ليوم كاينين پيدجينات كيبانو عند لعمال لأسيويين لي خدامين ف منطقة لخليج لفارسي و الشرق لأوسط بحال:

* عربية خليجية هجينة
* عربية أردنية بنڭالية هجينة
* پيدجين مادام ف لبنان

## مصادر

تصنيف:لوغات عربية
تصنيف:مقالات فيها مصدر و علاين 3000 بايت
قوس النصر (وليلي)

**قوس النصر د كاراكالا** ؤلا **قوس كاراكالا** معلمة تاريخية جات ف وليلي، جهة فاس مكناس. هو قوس د النصر لي تدار ل تكريم لإمبراطور الروماني كاراكالا *Caracalla* (حكم مابين عوام 198 و 217) و مّو يوليا ضومنا *Julia Domna*.

## تاريخ
لقوس جا علا عرض دّيكومانوس ماكسيموس (شّاريع رّئيسي)، ؤ كيفصل ما بين طّرف لقديم د لمدينة لّي تّبنا ب سّتيل ليوناني لبونيقي، ؤ لحي لّي تّبنا ب سّتيل رّوماني. بناوه لوليليين ل تكريم لإمبراطور كاراكالا، بعدما عفاهوم من ضّرائب، ؤ ف لقديم كان مزوّق ب تّماتيل ديال لفصول رّبعة ؤ تمتال ديال كاراكالّا راكب علا كرويلة مدهّبة ؤ كيجرّوها ستة د لعودانات.

لقوس د النصر و لباسيليكا هوما لمعالم لوحيدة ف وليلي لي كانو باقين واقفين ملي بداو لعولاما د لأركيولوجيا لأبحات د لحفير ف وليلي. لقوس تّرمم ما بين 1930 ؤ 1934، ولاكين ماشي ف الشكل لأصلي ديالو.

## وصف
قوس كاراكالّا تّبنى ب بلوكات د لحجر مقطّعين و مستّفين مزيان. ف لحالة ديال دابا، لعلو ديال لفتحة د لقوس واصل ل 8 ميترو و لعرض ل 5,87 ميترو. الضورة د لقوس مزوّقة ب ببّوشيات *torsade* و الساروت ديالو (لحجرة لوسطانية د لقوس) خارجة بزاف. ف لݣدم ديالو كاينة كرنيزة *corniche* لي ضايرة على الركايز، و هاد الستيل كان مخدّم من لقرن 2 ميلادي. كلا ركيزة فيها محراب *niche* ف السقف ديالها ب قنيتة محلولة، لي ف لغالب كانو فيها تماتيل ديال أرباب قدام عندهوم علاقة ب لما بحال لحوريات د لبحر ؤلا ڤينوس لبحرية، حيت واحد التقابي تماك كانو كايخرّجو لما لي كايصب ف حوض.

فوق التقويسة ديال قوس كاراكالا كان هاد الديديكاص مكتوب ب اللاتينية، ل لإمبراطور كاراكالا و مّو:
[Im]p(eratori) Ca[e]s(ari) M(arco) Aurel{l}io Antonino P[i]o Felici Aug(usto) Pa[rth(ico) max(imo) Brit{t}(annico) max(imo) Ge]rm(anico) max(imo)
[po]nt[ifi]ci max(imo) trib(unicia) pot(estate) XX imp(eratori) IIII co(n)s(uli) IIII p(atri) p(atriae) pro[co(n)s(uli) et Iuliae Aug(ustae) Piae Fel]ici matri
[Aug(usti) et c]astrorum et senatus et patriae res p(ublica) Vo[lubilitanorum ob singular]em eius
[erga uni]versos et novam su[pr]a o[mn]es r[et]ro [principes indulgentiam a]rcum
[cum sei]ugibus et orname[nt]is o[mnibus inc]oha[nt]e [et de]dica[nte M(arco) Aurel]{l}io
[Sebaste]no proc(uratore) Aug(usti) devo[tissi]m[o Numini eiu]s a solo [faci]endum [curavit]

## تصاور

File:Arc de Volubilis selon Windus.jpg|رسمة ديال ويندوس ف 1721
File:Martiniere Volubilis arc de triomphe 1887.jpg|قوس النصر ف 1887، بعدما كان تّهدم بسباب الزلزال ديال لشبونة ف 1755
File:Volubilis - Triumphal Arch 2007.jpg|ف 2007
File:Volubilis Tingis Gate.jpg|باب طينجيس و موراه ف لبعد كيبان قوس النصر
File:Volubilis Triumphal Arch.jpg|النقيشة اللاتينية
File:قوس النصر بوليلي.jpg|من الجنب
File:Volubilis Oualili.jpg|من لقدّام


## نوطات

## مصادر

## شوف تا

* لمعبد لكاپيطولي (وليلي)
* معمار روماني

تصنيف:وليلي
تصنيف:معلمة ف جهة فاس مكناس
تصنيف:مقالات فيها مصدر و 3000 بايت
دجون أدامز

**دجون أدامز** هو سياسي ميريكاني. كان رئيس ديال لميريكان، و حكم فيها من 4 مارس 1797 حتال 4 مارس 1801.
## مصادر


تصنيف:رايس د الولايات المتاحدة د ميريكان
تصنيف:بيوغرافيا د رجال
تصنيف:زيادة 1735
تصنيف:وفيات 1826
تصنيف:عوام 1790 ف الولايات المتاحدة د ميريكان
تصنيف:عوام 1800 ف الولايات المتاحدة د ميريكان
دجيمس مونرو

**دجيمس مونرو** هو سياسي ميريكاني. ؤ كان رئيس ديال لميريكان، و حكم فيها من 4 مارس 1817 حتال 4 مارس 1825.
## مصادر


تصنيف:رايس د الولايات المتاحدة د ميريكان
تصنيف:بيوغرافيا د رجال
تصنيف:زيادة 1758
تصنيف:وفيات 1831
تصنيف:ناس توفاو ف نيو يورك
تصنيف:عوام 1810 ف الولايات المتاحدة د ميريكان
تصنيف:عوام 1820 ف الولايات المتاحدة د ميريكان
لمعبد لكاپيطولي (وليلي)

تصغير|لهديم ديال لباسيليكا و موراها لمعبد لكاپيطولي ف وليلي
**لمعبد لكاپيطولي** ؤلا **لكاپيطول** معلمة تاريخية كاينة ف مدينة وليلي، جهة فاس مكناس. لمعبد كيرجع التأسيس اللخراني ديالو للبدية ديال فترة حكم لإمبراطور الروماني ماكرينوس ف 217 ميلادية، مي على حساب لأركيولوجي لفرانساوي ريموند توڤنو، يقدر يكون تّبنى فوق كاپيطول أخور قدم منو، لي كان تّدار ف لقرن اللول، بعدما ولّات وليلي تابعة للرومان.

لمبنى جا ف الجنوب ديال لباسيليكا، و تدار ب تصميم معماري كيتسمى "طيتراستيل" *tetrastyle* (پورتيك ؤلا رواق ب ربعة د لعمايد ف الدخلة) لي كيرجع لأصل ديالو ل لحضارة لإتروكسية و لحضارة ليونانية. و لمعبد كان مخصص ل التلاتي د لأرباب د الرومان، جوپيتر، يونو، و مينيرڤا. على حساب روجرسون، كان واحد لمجلس كيتلاقى ف لتحت ديال لكاپيطول باش يدير إعلان د لحرب، و من بعد كيعاود يتّجمع ف نفس لموضع ب لغنيمة ديال ديك لحرب.

لخدمة على لمعاودة د تشييد لكاپيطول بدات من لعهد ديال لإمبراطور كاراكالا، بحال بزاف لمباني الرسميين لخرين. هاد لمعبد لي كان مهدم فاش لقاوه و بحتو فيه لأركيولوجيين، تدار ليه ترميم ف عام 1962.

الرومان بناو بزاف د لمعابد ب نفس السمية ف مواقع خرين ف لإمبراطورية الرومانية.

## وصف
هاد لمعبد، لي كان ف لغالب غني ب لمحتويات التمينة، و بحال لبقية د لمدينة، تعرض ل النهب بشكل كامل من عند لبقشاشا على لكنوز و على لماطيرييل د لبني، ف لقرون لي تلاو لهجرة د السكان من وليلي، و مابقاو منو غير الساس ديالو و لعمايد ديال الدخلة. كيتݣال بلي كانو فيه صفوفا د لعمايد زوينين و متقونين ف الصنعة، و بلي كان مزوق ب الرخام. قدّامو كان لموضع ديال دبيح لقرابين لي باقين لأتار ديالو باينين.

ف الجناب ديالو، كانو رواقات كيدّيو ل صالات مختالفين، لبعض منهوم واقيلا كانو كيتخدمو ف التجمعات ديال لفرايليا (رجال الدين)، و لبعض لاخور كان مخصص ل لعبادة ديال أرباب د الرومان بحال ڤينوس، ؤلا أرباب خرين لي كانو معبودين من بزاف د الشعوب ف منطقة لبحر الشامي بحال إزيس لمصرية، لي كانت عندها شعبية كبيرة ف وليلي، ولاكين ماكانش مقبول باش يتدارو الطقوس ديالها ف لمعبد براسو. ف الجيهة ديال لباسيليكا (لمحكامة) كانو حمامات و طواليطات عمومية. لبيوتا لخرين مامعروفش لاش كانو مخدمين، ولاكين يمكن كانو مستعملين ل أغراض إدارية.

لكاپيطول كانو عندو 4 د الدخلات، وحدة رئيسية متاصلة معا لفوروم (الساحة لعمومية)، و جوج دخلات من الجناب متاصلين ب الشوارع. الدخلة الرابعة كانت كاتجيب نيشان من لباسيليكا براسها، و كانت مخصصة ل لأعيان باش مايتخلطوش معا لعامة د الناس.

مابين لكاپيطول و لحمامات، كاين واحد لمعبد صغير لي كيبان بلي كان مديور على ود لعبادة ديال لأرباب د لبيوتا و الطرقان ()، لي لعبادة ديالهوم كان طقس عائلي مهم عند السكان د لإمبراطورية، سيرتو ف روما. لموضع ديال هاد لمعبد الصغير تدار باش مايحبسش الطريق، و ف نفس لوقت كان جزء من لحياة ليومية د السكان لي كانو كيدوزو عليه كلا نهار.

## مصادر

## شوف تا

* قوس النصر (وليلي)
* الضريح الليبي لبونيقي ف دوݣا
* مدغاسن
* معمار روماني

## مزاود
* C. Michael Hogan, *Volubilis*, The Megalithic Portal (وليلي، لبوابة الميݣاليطية), ed. Andy Burnham (2007)
* Barnaby Rogerson (2000) Marrakesh, Fez and Rabat, New Holland Publishers, الصفحات 290

تصنيف:وليلي
تصنيف:معلمة ف جهة فاس مكناس
تصنيف:مقالات فيها مصدر و 3000 بايت
زاوية بن صميم

تصغير|315x315بك|أراضي فلاحية من زاوية بن صميم
**زاوية بن صميم** ولّا **بن صميم** (بالأمازيغية: ⴱⵏ ⵚⵎⵉⵎ)**،** هو دوار مجموع تابع لمشيخة ديال أيت عرفة تيڭريڭرا، محسوب على جماعة بن صميم، إقليم إفران، جهة فاس مكناس، المغرب. تايعيش فيه 1346 بنادم على حسب الإحصاء الرسمي ديال السكان والسكنى ديال عام 2014. زاوية بن صميم كاينة فجبال ديال لأطلس لمتوسط الهضبي، بين مدينة أزرو وإفران، جات وسط الغابة و فيها مناخ شبه رطب. زاوية بن صميم مشهورة بصبيطار المهجور بن صميم ديال السل، لي تبنى عام 1948 من طرف المستعمر الفرنسي، على مساحة ديال 35 هكتار، كيف ما مشهورة الزاوية بالعين د الما بنصميم، لي كاتباع بسميت عين إفران، و معروفة تا بالباراج ديال ميشليفن.

## مصادر

تصنيف:إقليم إيفران
تصنيف:مقالات فيها مصدر و علاين 3000 بايت
طوم هولاند (مومتيل)

**طوماس ستانلي هولاند** (ب النڭليزية: *Thomas Stanley Holland*) هو ممثل بريطاني. تّولد ف 1 يونيو 1996 ف لندن.

## مصادر

تصنيف:ناس حيين
تصنيف:زيادة 1996
تصنيف:مومتيلين ؤ مومتيلات
تيران المحاميد

**تيران المحاميد** هو تيران كاين ف مدينة مراكش و بالضبط ف حي المحاميد و هو معقل ديال فرقة لإتفاق لمراكشي.

## مصادر

تصنيف:تيرانات د كورة ف لمغريب
تصنيف:مراكش
جورج وسوف

**جورج وسوف** هو موغني و مومتيل سوري.

## مصادر

تصنيف:زيادة 1961
تصنيف:مومتيل سوري
تصنيف:موغني سوري
تصنيف:ناس حيين
أصالة نصري

**أصالة نصري** (تولدات ف مدينة دمشق ف 14 ماي 1969) هيّ المغنية لي الأصل ديالها من سوريا. كبرات بالضبط ف حي بو رمانة. باها هو الفنان «مصطفى نصري»، والعايلة ديالها فيها ربعة ديال الخوت: أماني، وأيهم، وريم لي دخلت مجال ديال الغنا.

## بدايتها فالفن والغنا
بانت المغنية أصالة ملي كانت صغيرة حيث بدات كتغني وهي بنت ربع سنين، كانت كدير الاشهار فالتلفزة  عند القنوات السورية . ولي خلاها تشهر بزاف ملي كانت صغيرة فاش غنات فالبداية ديال المكيات لي سميتهم "حكايات عالمية". وعاود زادت غنات الأناشيد وغنت للوليدات الصغار ف المناسبات الوطنية ديال السوريين، وكان كيعاونها بزاف الواليد ديالها سي مصطفى نصري،وملي مات باها عام 1986 تأثرت بموتو بزاف، فتوقفت على الغنا شي ثلاث سنين. وبقات هي لي كتربي خوتها حتى كبرو.

## حياتها الشخصية
تزوجت أصالة ديال ثلاث مرات، لولى من *أيمن الذهبي* وولدات معاه بنتها لي هي *شام* في عام 1992 وولدهم *خالد* في عام 1998 ومن بعد طلقوا عام 2005، و المرة الثانية تزوجت في 27 مارس 2006 من المخرج والمنتج طارق العريان ليولدات منو توام هما *آدم* و*علي* في ماي 2011، وف 6 يناير 2020 ف حسابها الرسمي ديال الإنستغرام علنت على خبر طلاقها من راجلها سي طارق العريان.

## الألبومات والأغاني

## مصادر

تصنيف:زيادة 1969
تصنيف:مومتيلة سورية
تصنيف:موغنية سورية
تصنيف:ناس حيين
تصنيف:ناس د ديمشق
سيتي نورديانا

**سيتي نورديانا** هي موغنية ومومتيلة ماليزية.

## مصادر

تصنيف:زيادة 1984
تصنيف:مومتيلة ماليزية
تصنيف:موغنية ماليزية
تصنيف:ناس حيين
ؤبري دي ڭريي

**ؤبري ديڤيد نيكولاس جاسپر دي ݣريي** (/dəˈɡreɪ/؛ مزيود ف 20 أبريل 1963) كاتب نݣليزي و عالم ديال الجيرونطولوجيا لبيولوجية الطبية. عندو جوج مؤلفات معروفين هوما *نضرية د الشرف لميطوكوندرية ديال الجدورا لكيماوية لحرة* *The Mitochondrial Free Radical Theory of Aging* (1999)، و كتاب باش نساليو معا الشرف (2007). هو معروف ب التصور ديالو بلي بنادم يقدر يتغلب على لعوامل لبيولوجية ديال الشرف ب طيكنولوجيا طبية متطورة، بحيت مايبقاش يموت ل أسباب بيولوجية، و يولي عايش ف شباب دايم. دي ݣريي ماطيماتيسيان هاوي، و ساهم ف تطوير أبحات ف لماط، بحال لپروبليم د هادويݣر نيلسون ف النضرية التسطارية د لݣرافات، لي بقاو لعولاما 60 عام واحلين فيه.

دي ݣريي هو أستاد معاون دولي ف معهد موسكو د لفيزيك و الطيكنولوجيا، عندو صفة ديال "زميل" ف الجمعية الجيرونطولوجية د ميريكان، ف جمعية الشرف لميريكانية، و معهد لأخلاق و الطيكنولوجيات الطالعة. بان بزاف ف قنوات د التلفازة ف السنوات اللخرة و ف وسايل إعلامية خرة، بحال ف سي بي إس *60 دقيقة،* بي بي سي، لݣارديان، *مجلة فورتشن،* *واشنطون پوسط،* تيد *TED*، *پوپيلر صاينص،* *ذ كولبرت ريپورت،* *تايم،* و تجربة جو روݣان. كان رئيس علمي تنفيدي ف مؤسسة SENS ديال لأبحات، ولاكين تطرد منها ف غشت 2021 فاش كان طاري تحقيق ف دّعاءَات ضدو ديال تحرش جنسي، لي من بعد تبين بلي ماكانش عندها ساس. ف اللخر د عام 2022، شارك دي ݣريي ف تأسيس مؤسسة Longevity Escape Velocity كرئيس و رئيس علمي تنفيدي.

## مؤلفات ديالو

* 
* 
* 
* 

## مصادر

تصنيف:ناس حيين
تصنيف:زيادة 1963
تصنيف:ناس تزادو ف لندن
تصنيف:مقالات فيها مصدر و 3000 بايت
تصنيف:لخلود
محمد برشي

**محمد برشي** (مزيود ف 1979 ف قصر ملعب) كاتب مغريبي و موناضيل أمازيغي أصلو من إقليم الراشيدية، كان ساكن ف لميريكان. توفّى ف 25 يونيو 2023، و خلا مرا و تلاتة د لوليدات.

## حياتو
محمد برشي خدا لباك عولوم تجريبية، و من بعد ليصونص ف لعلاقات الدولية ف كلية لحقوق د مكناس. و كان هاجر ف جوايه 2013 ل ولاية ڤيرجينيا ف لميريكان بعدما طلعات ليه القرعة ديال لڭرين كارد، و خدم ف لبدية سرباي ف ريسطو و مول طاكسي. كان عضو ف عدد ديال الجمعيات التقافية لي كاتدافع على الجالية لمغريبية و على لأمازيغية. ف لفترة ديال الجايحة د كورونا، كان محمد برشي من بين لي عاونو ف جمع التبرعات ل فايدة الناس لي تضررو بسبابها ف لمنطقة ديال الجنوب الشرقي.

فاش مات، سناو بزاف د الناس عريضة باش يتجمعو لفلوس لي يمكّنو من ترحيل لڭسدة ديالو ل مسقط الراس ديالو ف لمغريب، باش يتّدفن. و هادشي لي طرا، و حضرو لڭنازة ديالو ف ملعب لمئات د الناس، منهوم سياسيين محليين و أساتدة. تڭال عليه بلي كان "كاتب موهوب"، و "موناضيل أمازيغي متشبت ب لقيم ديال لبلاد ديالو"، و "محبوب عند عدد كبير د الناس" حيت كان كيهضر ف كتاباتو و تدويناتو على لحقوق د الساكنة، و كيعاون ب لأعمال لخيرية.

## أعمال

* : كاتعاود على تجربة لهجرة ف لميريكان.
* رواية: : كاتعاود على واحد لعزري من عائلة فقيرة ف منطقة الجنوب الشرقي، كيحاول باش يهاجر و يحسن لوضعية ديالو.
* مجموعة قصصية: 

## جوايز
* 2018: جايزة تقديرية ف الرواية من جمعية تامونت ف لميريكان

## مصادر

تصنيف:كتاتبيا مغاربا د لقرن 21
تصنيف:زيادة 1979
تصنيف:وفيات 2023
تصنيف:مقالات فيها مصدر و 3000 بايت
لعمر د أدالاين

**لعمر د أدالاين** (لعنوان لأصلي **The Age of Adaline**) هو فيلم د لفانطازيا رومانسي ميريكاني خرج ف عام 2015. لفيلم من إخراج لي طولاند كريڭر و تأليف دجي ميلز ڭودلو و صالڤادور پاسكوڤيتز. لبوطولة د لفيلم لعبات دورو لمومتيلة بلييك لايڤلي، معا أدوار خرين لعبوهوم مومتلين معروفين بحال ميشييل هاوسمان، كاتي بييكر و هاريسون فورد (لي تّشهر ب الدور ديالو ف سطار وورز). لفيلم كيتّبع لقصة ديال أدالاين بومان، لي بعدما طرات ليها كسيدة على عمر د 29 عام، مابقاتش كاتشرف.

النجاح ديال لفيلم ف لبوكس ؤفيس كان محدود، ب 65,7 مليون دولار (لإنتاج ديالو كلف 25 مليون دولار)، ولاكين تّعتابر من أحسن لأفلام ف السنوات اللخرة ملي خرج، و لأداء التمتيلي ديال لايڤلي و فورد نال إعجاب كبير. لفيلم ترشح ل جوج جوايز ف ساتورن أواردز نمرة 42، وحدة ل أحسن فيلم د لفانطازيا، و وحدة ل لايڤلي كا أحسن مومتيلة.

## لقصة
أدالاين بومان تولدات ف لبدية د عام 1908 ف سان فرانسيسكو. كبرات كيما أي بنت ميريكانية ف داك الزمان، و من بعد تجوجات، و ولدات بنت. راجلها مات ف كسيدة ف خدمتو، و 10 شهور موراها طرات ليها كسيدة ب الطونوبيلة فاش كانت كاتصوڭ فوسط عاصفة تلجية، و سكت ليها لقلب. ولاكين ضربة ديال لبرق رداتها للحياة، و من ديك الساع مابقاتش كاتشرف.

لقصة لفعلية كاتبدا ف 2014، و أدالاين ف عمرها 106 عام، ولاكين باقة كاتبان شابة ف لعشرينات، و مسمية راسها "جينيفر" باش مايعرفوهاش الناس.

## لأدوار

## مصادر

## مزاود

* 
* 
* 
* 
* 

تصنيف:أفلام د 2015
تصنيف:فيلم ميريكاني
تصنيف:أفلام على لخلود
تصنيف:مقالات فيها مصدر و 3000 بايت
سمية بنخلدون

**سمية بنخلدون** (مزيودة ف 13 مارس 1963 ف مراكش- توفات ف 28 يونيو 2023)، مهندسة و سياسية إسلامية و ناشطة جتيماعية مغريبية و عضوة ف لأمانة لعامة ديال حزب لعدالة و التنمية. كانت شادة منصب ديال وزيرة منتادبة ل وزير التعليم لعالي و لبحت لعلمي و تكوين لكواضر ف حوكومة بنكيران التانية تال 20 ماي 2015. و كانت مستشارة ف لمجلس لحضري د مدينة قنيطرة من 2009. و هي رئيسة فايتة ديال منتدى الزهور للمرأة المغربية. كانت مجوجة، أم و جدة.

توفات ف 28 يونيو 2023 بعد صراع معا لكونصير.

## حياتها
تولدات سمية بنخلدون ف مراكش، و خدات الدوكتورا ديالها ف لانفورماتيك عام 1997. و كانت قبل خدات ديپلوم ديال مهندسة د الدولة من مدراسة لمحمدية د لمهندسين عام 1985. خدمات كا مهندسة د لانفورماتيك من 1986، و كانت أستادة ف لمدراسة لعالية د الطيكنولوجيا ف فاس، و من بعد كانت أستادة ف جامعة بن طفيل ف قنيطرة تال 2006.

كانت أيضاً خبيرة عند لمنظمة الإسلامية للتربية والعلوم والثقافة (إسيسكو).

## لكاريير السياسية
كانت برلمانية معا حزب لعدالة و التنمية ف جوج ولايات 2002-2007 و 2007–2011. خدمات تا مسؤولة ف مجلس جهة الغرب شراردة بني حسين بين 2002 و 2006. ف لبرلمان كانت رئيسة لجنة الشؤون لبرانية و الدفاع لوطني و الشؤون لإسلامية مابين 2004 و 2005.

## مصادر

تصنيف:وزيرة مغريبية
تصنيف:ناس تزادو ف مراكش
تصنيف:زيادة 1963
تصنيف:سياسية مغريبية
تصنيف:وفيات 2023
تصنيف:مقالات فيها مصدر و 3000 بايت
تصنيف:ناس توفاو ف هرهورة
تصنيف:حيزب لعدالة ؤ تنمية (لمغريب)
تصنيف:سياسيين مغاربا د لقرن 21
تصنيف:سياسيات مغريبيات د لقرن 21
إل إكو دي تيطوان

**إل إكو دي تيطوان** (، ب معنى *الصدى ديال تطوان*) كان جورنال ب الصبليونية كيتطبع ف تيطوان. تنشر لمرة اللولة ف 1 ماي 1860، بعد وقت قصير من معاهدة واد راس لي متّلات لمسالية ديال لحرب لمغريبية الصبليونية. يلا ماعتابرناش جورنال "إل ليبرال أفريكانو" لي كان كيصدر ف سبتة (لي كانت و باقة تابعة ل سپانيا) من جوايه 1820، نقدرو نڭولو بلي "إل إكو دي تيطوان" هوّ أول جورنال صدر ف لمغريب. كان محرر من قيبال پيدرو أنطونيو دي ألاركون.

## مصادر

تصنيف:تطوان
تصنيف:1860
تصنيف:تاريخ د تطوان
تصنيف:لقرن 19 ف لمغريب
تصنيف:جورنال مغريبي
تصنيف:تأسيسات د 1860 ف لمغريب
المحرر

**المحرر** (بلفرنساوية: Al Muharrir) هوّ جورنال يومي كانت كيتنشر ب لغة العربية ف لمغريب.

## تاريخ
تنشر جورنال المحرر لأول مرة ف دجنبر عام 1964، و كان كيصدر يوميا من عند حزب لإتحاد لإشتراكي للقوات شعبية. داكشي علاش كانت مواقفو كتميل شوية ل لإشتراكية ودفاع على لمواقف دياولها.

كان عمر بنجلون هو رئيس تحرير الجورنال، حتى تقتل ف دجنبر 1975، فتولى من بعدو مصطفى القرشاوي منصب رئيس التحرير، وكان محمد عابد الجابري لمفكّر و لأكاديمي لمغربي بين لمساهمين ف تحرير صفحات الجورنال من عام 1965 تال 1973، هو و عبد الكريم موتي و شي وحدين آخرين.

ف نونبر 1965 تّمنع "المحرر" ف لمغريب، وتحكم على رئيس تحريرها بالحبس لمدة عشر شهور، وخا هكاك رجع للنشر من جديد بعد ست شهور من لمنع، هي و غيرها من جورنالات لمعارضة للنظام لملكي لمغربي، ومنهم جوج جورنالات العلم و لوبنيون، و عانا الجورنال من فترات منع متقطعة طوال عقد السبعينات.

توقف الجورنال على النشر ف يونيو من عام 1981، و خدا بلاصتو جورنال لإتحاد لإشتراكي لي تابع لنفس لحزب ولي تنشر لأول مرة ف ماي عام 1983.

## مصادر

تصنيف:جورنال مغريبي
تصنيف:مقالات فيها مصدر و 3000 بايت
تصنيف:تأسيسات د 1974 ف لمغريب
باش نساليو معا الشرف

**باش نساليو معا الشرف: لإختراقات لي تقدر ترجّع الشباب و تعكس لإتجاه د الشرف ف حياتنا** (*Ending Aging: The Rejuvenation Breakthroughs that Could Reverse Human Aging in Our Lifetime*) هو كتاب خرج ف 2007 كتبو لعالم ديال الجيرونطولوجيا (الصيونص ديال الشرف) ؤبري دي ڭريي، معا لمعاون لبحتي ديالو مايكل ريي. هاد لكتاب كيوصف 7 د لپروصيات لموليكيلية و لخلوية ف لكسدة د بنادم (و تا د لحيوانات لخرين) لي كايتسببو ف الشرف، و كيفاش الطيكنولوجيا الطبية ف لموستقبال تقدر تّدخل باش تعكس هاد لپروصيات ؤلا تنقص من لمشاكيل لي كيديرو بحيت بنادم مايبقاش يشرف، و يولي كيعيش ب شباب دايم. هاد لمشروع سمّاه "سطراتيجيات ديال شرف منيڭليجي و مهندس" strategies for engineered negligible senescence ؤلا ب ختيصار SENS. دي ڭريي كيعتاقد بلي التغلب على الشرف شي حاجة لي ممكنة ف لعقود الجاية، و بلي ضرورية أخلاقياً حيت كتر من 100.000 بنادم ف لعالم كيموتو يومياً و كيعانيو ل سنوات بسباب أعراض ديال الشرف.

## الطبعات

* سانت مارتنز پريس، 1st edition (غلاف قاسح، 389 صفحة), إصدار 4 شتنبر 2007: 
* سانت مارتن ڭريفين، 1st reprint edition with new afterword (غلاف د لوراق, 448 صفحة), إصدار 14 أكتوبر 2008: 

## طرجامات

* لألمانية: Niemals alt!: So lässt sich das Altern umkehren. Fortschritte der Verjüngungsforschung، بيليفيلد 2010
* صبليونية: *[[:es:El Fin del Envejecimiento|El Fin del Envejecimiento. Los avances que podrían revertir el envejecimiento humano durante nuestra vida]]*، لولا بوكس، برلين 2013
* طاليانية: La fine dell'invecchiamento: Come la scienza potrà esaudire il sogno dell'eterna giovinezza, D Editore, روما 2016
* لبرطقيزية: O fim do envelhecimento: Os avanços que poderiam reverter o envelhecemento humano durante nuestra vida, NTZ، 2018

لكتاب مامطرجمش رسمياً ل الروسية ولاكين كاينة طرجامة ديال متطوعين بالروسية بعنوان Отменить Старение ف أنتيرنيت على شكل پي دي إف.

## مصادر

تصنيف:كتاب د 2007
تصنيف:مقالات فيها مصدر و 3000 بايت
تصنيف:كتاب ب نݣليزية
واد أنسڭمير

تصغير|واد أنسكمير من قمة جبل العياشي
**واد أنسڭمير** هو واد تاينتامي للحوض المائي ديال ملوية الفوقاني ومن أهم الروافد ديال واد ملوية، تايقطع جماعة آيت عياش بالطول، و تاينبع من جبل العياشي. الضفاف ديالو مشهورين بالزراعة ديال التفاح، وهو من أشهر المناطق فالمغرب على مستوى لإنتاج ديال التفاح. الواد فيه سد متوسط لي هو سد تامالوت، وهو سد كاين فجماعة تونفيت، ولكن كاتستافد منو جماعة آيت عياش.

## مصادر

أ
أ
سد تامالوت

**سد تامالوت** هو سد تاينتامي للحوض المائي ديال ملوية الفوقاني، تبنى على واد أنسڭمير لي تايتعتابر من أهم الروافد ديال واد ملوية، و لي تاينبع من جبل العياشي. هاد السد هو السبب لي خلى واد أنسڭمير يولي من أكبر الأقطاب فالمغريب ف إنتاج التفاح. هاد السد كاين فالجماعة ديال تونفيت، لكن لي تايستافد منو كثر هو جماعة أيت عياش. بدا لبني ديالو عام 2008، و كمل بعد 6 سنين، بميزانية كاتقدر ب64 مليار سنتيم. الحقينة ديال السد كاتوصل تقريبا ل 50 مليون متر مكعب، و كاتستافد منو 40 مليون متر مكعب من الأراضي كل عام، سوى من خلال تزويد السكان بالما دشريب، ولا من خلال السقي ديال 5000 هكتار من الشجر دالفاكهة كل عام، كيف ما تايساهم ف تغذية الفرشة دالما تحت الأرض، و تايمنع من الفيضانات.

## مصادر

تصنيف:باراجات لمغريب
تصنيف:إقليم ميدلت
محمود ڭينيا

لمعلّم **محمود ݣينيا** (تولد ف 1951 ف الصويرة - مات فيها نهار 2 غشت 2015) كان مغني ݣناوي مغريبي، أصلو من مالي و السينيݣال. ݣينيا كان تيلعب على لݣنبري و الطبل، وشارك ف بزاف د لمهرجانات ف لعالم نشر فيها تاݣناويت، ف صبانيا و فرانسا و الطاليان و الجاپون و ميريكان و النورڤيج.
## حياتو
تولد محمود ݣينيا ف الصويرة، و كبر فيها. جدّو من مّو كان من السينيݣال، و جدّو من بّاه كان من مالي، و كانو بجوج عبيد ف الصحرا. مشات عائلتو قبل ما يتولد للصويرة، و تما فين بداو تاݣناويت و ولاّو هوما لعساسة د الزاوية د سيدي بلال.
## مصادر

تصنيف:مغني مغريبي
تصنيف:بيوغرافيا د رجال
تصنيف:ڭناوا
تصنيف:زيادة 1951
تصنيف:وفيات 2015
تصنيف:ناس تزادو ف الصويرة
تصنيف:مغاربا
تصنيف:مقالات فيها مصدر و علاين 3000 بايت
تصنيف:ناس د الصويرة
رجوه آل سيف

**رجوة آل سيف** ؤلا **رجوة الحسين** (مزيودة ف 28 أبريل 1994) هيا أميرة و مرات ولي العهد الأردني الأمير الحسين بن عبدالله الثاني و هي مهندسة معمارية سعودية من مواليد الرياض.

تزادت و كبرات ف الرياض، الأب ديالها هو خالد بن مساعد بن سيف بن عبدالعزيز من قبيلة سبيع وهو بيزنيسمان عندو شركة السيف للمقاولات الهندسية المحدودة. لأم ديالها هيا عزة بنت نايف بن عبدالعزيز بن أحمد السديري. كملات رجوة قرايتها د الليسي ف السعودية و قررات تقرا الهندسة المعمارية ف جامعة سيراكيوز ف نيويورك ف لميريكان.

## زواجها
نهار 17 غشت 2022، علن الديوان الملكي الهاشمي على موقع التواصل الإجتماعي تويتر، على خطوبة رجوة آل سيف معا الأمير الحسين بن عبد الله ولي عهد الأردن. لي هوا لولد لكبير د لملك عبدالله الثاني و الملكة رانيا العبدالله. دارو حفلة الخطوبة ف الدار ديال بّاها خالد آل سيف ف الرياض. و من غير الملك و الملكة حضرو بزاف ديال الأمراء والأسر الملكية ف مملكة الأردن و تا أفراد العائلة آل سيف.
نهار 1 يونيو 2023، دارو عقد الجواج ديالهم ف قصر زهران ف عاصمة الأردن عمان. و داور حفلة و زردة ديال لعرس ف قصر الحسينية. و حضرو ضيوف من جميع لبلدان و الأولياء العهد و شخصيات وازنة من العالم كامل.

## الأميرة رجوة الحسين
ملي تدار عقد الجواج ديالها على الأمير الحسين صدر قرار من الإدارة الملكية بمنح رجوة بنت خالد آل سيف لقب {صاحبة السمو الأميرة رجوة الحسين}.

## مصادر

## شوف تا

* الأردن

تصنيف:زيادة 1994
تصنيف:لأردن
تصنيف:مقالات فيها مصدر و 3000 بايت
تصنيف:ناس حيين
صبيطار بن صميم

وصلة=https://ar.wikipedia.org/wiki/%D9%85%D9%84%D9%81:%D9%85%D8%B3%D8%AA%D8%B4%D9%81%D9%89_%D8%A8%D9%86_%D8%B5%D9%85%D9%8A%D9%85_%D9%8A%D8%B9%D9%84%D9%88%D9%87_%D9%85%D8%B7%D8%A7%D8%B1_%D8%A5%D9%81%D8%B1%D8%A7%D9%86.jpg|تصغير|312x312بك|صبيطار بن صميم فوق منو مطار إفران
وصلة=https://ar.wikipedia.org/wiki/%D9%85%D9%84%D9%81:%D9%85%D8%B3%D8%AA%D8%B4%D9%81%D9%89_%D8%A8%D9%86_%D8%B5%D9%85%D9%8A%D9%85_%D9%85%D9%86_%D8%A7%D9%84%D8%AF%D8%A7%D8%AE%D9%84.jpg|تصغير|312x312بك|صبيطار بن صميم من الداخل
**صبيطار بن صميم** هوّ سبيطار كاين ف إقليم إفران، لي كان تّبنى من عهد لحماية لفرانساوية على لمغريب.

## تاريخ
تبنى هاد الصبيطار ف العهد ديال الحماية ف منطقة مرتفعة وسط الغابة د الكروش ف زاوية بن صميم، على رتفاع 1511 متر على لبحر، وعلى مساحة ديال 35 هكتار تقريبا. تختارت هاد لبلاصة باش يتدار فيها هاد صبيطار بفضل لهوا الطبيعي والصحي ديالها، والجودة ديال الموارد الطبيعية فيها، تبنى صبيطار بعد دراسة دراها المهندس المعماري "جاك ساج" بتعاون مع المهندس "هينري روسان". بعد ما دارو وضع الساس د الصبيطار، صبيطار موريس بونجان، من بعد بدلو ليه السمية بموجب الظهير الشريف لي مأرخ ف 31 يناير 1953، لي رجعو مؤسسة عمومية سميتها المركز الاستشفائي للأطلس المتوسط. تدشن الصبيطار رسميا نهار 18 أبريل 1955 من قبل المقيم العام الفرنسي بالمغرب فرانسيس لاكوسط، والكاتب العام لإدارة الحماية بيبون موريس، والكولونيل هيبرت مدير الداخلية، والسيد ليفاسور وهو مدير عيادة، ورئيس منطقة مكناس، والكولونيل كليسكا، رئيس دائرة أزرو. بمناسبة حفل التدشين تلقاو 4 ديال المداخلات من قبل كل من الدكتور جاك كاطا مدير المستشفى، والدكتور جيورج سيكولط مدير الصحة العمومية والعائلة بالمغرب، والدكتور أوجالو مدير التطهير العمومي لي جا للمغرب باش يمثل وزير الصحة العمومية لفرانساوي. والمقيم العام لفرانساوي فالمغريب، ومن أهم ما جا فهاد الخطاب:

نفقات الدولة على هذا الصبيطار مبلغ تايتقدر ب 87.854.918 فرنك، وكان اللول من نوعو داك الوقت، ومن بين الصبيطارات الجديدة اللولة ف العالم. عام 1956 زارو الملك محمد الخامس وتفقد الصحة ديال المرضى. تبنى هاد الصبيطار على شكل حرف T، و تايضم 7 ديال طوابق، و أكثر من 400 بيت كل وحدة لاش كاتصلاح، من لبيوت د المرضى، للبيو د العمليات والجراحة والحجر الصحي، و الكوزينة وصالة د الماكلة، والقاعة د الاستقبال، ولباركينڭ و مستودع الموتى، والسينما، وسانسورات، كيف ما كان الصبيطار مجهز ب الضو و لما السخون، وتخدمات فيه أجهزة جديدة. هاد صبيطار فيه تا كنيسة و جامع ديال العبادة، و بزاف ديال المرافق الأخرى.**. بعد ما ستاقل المغرب عام 1956، تكفلات بيه وزارة الصحة المغربية، وف عام 1973 تسد ف مرة، ورجعات المباني لي حداه بحال مركز للإستجمام خاص بالموظفين ديال وزارة الصحة المغربية. تعرض الصبيطار فهاد الفترة للسرقة والتخريب ديال تجهيزاته الطبية، و ف النص ديال التمانينات، تستاغل كمعسكر للتدريب د العسكر، و من بعد رجع بناية مهجورة تروج أنها مسكونة ب الجن. بررات وزارة الصحة المغربية سدان صبيطار بسبب نقصان ديال الناس لي تايموتو ب السل ف المغرب. هاد الوضع دفع بعض النشطاء ف المنطقة باش يطالبو بالحلان ديال هاد صبيطار من جديد، ولا تحويل ديالو ل ؤطيل تستافد منو الساكنة.

## مصادر

تصنيف:صحة ف لمغريب
تصنيف:مقالات فيها مصدر و 3000 بايت
تصنيف:إقليم إيفران
ميكائيل

تصغير|يسار
**ميكائيل** ولا ميكال هو ملاك من لملائكة تدكر ف لقرآن و لحديث وهو مللك من لملائكة لعظام وهو موكل بشتا و نبات و عندو بلاصة عند الله

## ذكر ديالو
* تذكرات سميتو فلقرآن مَنْ كَانَ عَدُوًّا لِلَّهِ وَمَلَائِكَتِهِ وَرُسُلِهِ وَجِبْرِيلَ وَمِيكَالَ فَإِنَّ اللَّهَ عَدُوٌّ لِلْكَافِرِينَ سورة البقرة، الآية 98.
* تيتروى على نبي محمد بلي ڭال لجبريل : «ما لي لا أرى ميكائيل ضاحكا قط؟ قال: ما ضحك ميكائيل منذ خلقت النار.»

## مصادر

تصنيف:معتقد
تصنيف:إسخاطولوجيا إسلامية
تصنيف:لملائكة ف لإسلام